## Suomen Pöytätennisliitto ry Pöytäkirja

LIITTOHALLITUKSEN KOKOUS

23.10.2019 kello 17.00

Paikka: Pitäjänmäki, Valimotie 10

Läsnä: Esko Heikkinen, Sonja Grefberg, Hannu Sihvo, Matti Kurvinen, Pasi Valasti, Kimmo Pihkala, Teemu Oinas, Bahman Khosravi, Eve Autio (poistui kohdan 5. jälkeen), Taneli Keinonen (poistui kohdan 6. jälkeen), Mika Räsänen

1. Kokouksen avaus

* Kokous avattiin 17:01, alkuun pidettiin hiljainen hetki edesmenneen Lars Långstedtin muistolle

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Parakisan palaute

* Eve Autio raportoi ensimmäistä kertaa Suomessa järjestetystä kansainvälisestä parakisasta
* Kilpailut sujuivat kokonaisuudessaan hyvin ja osallistujilta tuli kisasta positiivista palautetta.
* Lopullinen pelaajien määrä kisoissa oli 166, joiden lisäksi mukana oli runsaasti avustajia sekä valmentajia.
* Kilpailun taloudellinen tulos ei ole vielä lopullisesti selvillä mutta kisasta odotetaan jäävän voittoa budjetoitua enemmän.
* Kuljetuksista vastannut Lakkapää hoiti oman osuutensa erittäin hyvin
* Laura Kittelä Pajulahden puolesta oli tiiviisti kisojen järjestelyissä mukana
* Pallon kerääjiä sekä muuta avustavaa henkilökuntaa oli kisojen aikana melko rajallisesti. Mikäli kisa järjestetään tulevina vuosina uudestaan, näiden henkilöiden määrää tulee lisätä.
* Kisat järjestettiin ensimmäistä kertaa Pajulahdessa. Tulevaisuudessa kisan suurimmat haasteet ovat jo etukäteen tiedossa, joka helpottaa kisan järjestämistä.

1. Valiokuntien tilannekatsaus

* Paravaliokunta:
* Paravaliokunta oli vahvasti mukana Pajulahden kisojen järjestelyissä.
* Suomesta lähtee Hollantiin marraskuussa neljä pelaajaa + valmentajat
* Hallituksessa keskusteltiin parakilpailun järjestämisestä tulevina vuosina ja päätettiin selvittää, olisiko kisa mahdollista järjestää jo syksyllä 2020
* Seuravaliokunta:
* Taneli Keinonen on tehnyt alkusyksystä perinteisiä seurakäyntejä sekä lajiesittelyitä. Uutena seurana lajiin on tullut mukaan Rovaniemen PT 60.
* Seuravaliokunta esitti järjestettäväksi seurakilpailua. Seuravaliokunta sai tehtäväksi muotoilla kilpailun säännöt, jossa on kaksi kategoriaa: lisenssimääriltään Suomen suurin seura sekä suhteellisesti eniten uusia junioripelaajia saanut seura.
* Valmentajavaliokunta
* Valiokunnalle on perustettu slack-keskusteluryhmä, jossa on mukana viisi henkilöä. Valiokunnalle ei ole vielä virallista puheenjohtajaa.
* Valmentajakoulutusta on hieman muokattu. Taneli Keinonen kertoi uudistuksista ja koulutuksista viestitään lisää liiton sivuilla.
* Kilpailuvaliokunta:
* TOP-12 kilpailun uudistamisesta on käyty keskusteluita
* Sarjajärjestelmien ja turnausmuotoisten sarjojen rytmitykseen mietitään uudistuksia
* Helmikuussa pidettäviin junioreiden SM-kilpailuihin ei ole saatu järjestäjää. Mikäli yksikään seura ei järjestä kisaa, se hoidetaan liiton puolesta.
* HUV:
* Joukkueiden EM-kisojen ilmoittautuminen on käynnissä, Suomi on ilmoittautunut mukaan molemmilla joukkueilla. Kisan lohkot arvotaan 2.11.2019. Arvontojen jälkeen pohditaan, kannattaisiko Suomen hakea omaa karsintalohkoa järjestettäväksi.
* Alex Naumi ja Benedek Olah olivat Puolan avoimissa. Olahilla oli mahdollisuudet edetä turnauksessa pitkälle mutta matka katkesi tappioon Puolan Badowskille.
* Naumi on saanut peliaikaa Ruotsin pääsarjan mestarijoukkue Eslövissä.
* Ramona Betz pelasi hyvin junioreiden Slovenian avoimissa, hän oli joukkuekilpailussa semissä yhdessä Italian ja Romanian pelaajien kanssa. Kaksinpelissä Ramona eteni pääkaavioon.
* Juniorit osallistuvat marraskuussa Unkarin avoimiin.
* IT:
* Sivuilla on tehty normaalia ylläpitoa
* Veteraani- ja sääntövaliokunnilla ei ollut raportoitavaa
* KV-asiat:
* Parin viikon päästä on ITTF:n kokous, jossa keskustellaan mm. MM-kisojen tulevista karsinta- ja pelisysteemeistä.
* Työvaliokunta:
* Toimintasuunnitelma sekä ensi vuoden talousarvio on tehty
* Stigan kanssa on neuvoteltu jatkosopimuksesta
* Rahasto on työn alla
* Sonja Grefberg tekee jatkossa firmansa kautta liitolle jonkin verran tuntitöitä. Liiton sääntöjen mukaisesti hallituksen jäsen ei voi olla palkallisessa työsuhteessa liittoon. Hallitus tunnistaa potentiaalisen ongelman, mutta asiantuntijoilta saatujen lausuntojen perusteella tilanteessa ei ole suoranaisesti sääntöjen mukaista ristiriitaa. Sonja Grefberg kuitenkin jäävää itsensä, jos käsitellään sellaisia asioita joista voi syntyä intressiristiriitaa. Työvaliokunta ja puheenjohtaja käsittelevät liiton työntekijöiden palkkaukseen liittyvät asiat ja Sonja ei ole työvaliokunnassa.

1. Liittokokouksen asiat  
   - Käytiin lyhyesti läpi jo aikaisemmin hallituksen hyväksymät toimintasuunnitelma ja budjetti, joihin on tehty toiveiden mukaiset korjaukset.

* Liittokokous järjestetään Ruskeasuolla sunnuntaina 27.10 klo 16.

1. Taloustilanne

* Liiton taloustilanteesta saadaan parempi kuva, kunhan parakilpailun lopullinen tulos on selvillä. Tällä hetkellä näyttää, että vuoden 2019 tulos menisi plussalle.

1. Finlandia Openin tilanne

* Kisan ilmoittautumiset ovat alkuvaiheessa, mukaan on ilmoittautunut 11 maata ja yhteensä n. 50 pelaajaa. Lisää ilmoittautumisia odotetaan tulevan lähiaikoina.
* Kisakallion kanssa on aloitettu järjestelyt ja opiskelijoille on pidetty ensimmäinen koulutus.
* Kisaan on ilmoittautunut melko hyvin kansainvälisiä tuomareita.

1. Muut asiat

* EM-karsinnan järjestelyjen hakemisesta päätetään seuraavassa kokouksessa.

1. Seuraavat kokoukset

* Tiistai 26.11

1. Kokouksen päättäminen

* Puheenjohtaja päätti kokouksen klo 19:10.